gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3758, del 26-05-2000 (2000/4006)

Notificació per a acceptar o no acceptar el càrrec de patró de la Fundació Comtessa d'Albalat i la Senyora Beatriz Castellá.
----------------------------------------------------------------------------------------------------------------------------

### Dades del document

Número de DOGV
:   3758

Data del DOGV
:   26-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4006


Organisme emissor
:   Conselleria de Justícia i Administracions Públiques

Tipus de document
:   Anunci

Notificació per a acceptar o no acceptar el càrrec de patró de la Fundació Comtessa d'Albalat i la Senyora Beatriz Castellá. [2000/M4006]
  
A l'efecte de regularitzar i actualitzar la situació jurídica de l'òrgan de govern o patronat de la Fundació Comtessa d'Albalat i la Senyora Beatriz Castellá, la qual figura inscrita en aquest Registre de Fundacions de la Comunitat Valenciana amb el número 152(V) i sent el patró administrador de la dita fundació l'Ajuntament de València.
  
Se'l requereix perquè, el més aviat possible, i segons el que disposa l'article 76.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, manifeste de forma expressa la seua voluntat d'acceptar o no acceptar el càrrec de patró de la citada fundació.
  
A aquest efecte, podrà manifestar la seua voluntat mitjançant escrit dirigit al Servei d'Entitats Jurídiques de la Secretaria General de la Conselleria de Justícia i Administracions Públiques, el registre d'entrada de la qual té la seu a València, al carrer de l'Historiador Chabàs, número 2, sense perjuí que amb posterioritat formalitze la seua acceptació del càrrec de patró, en els termes que disposa l'article 13.4 de la Llei 8/1998, de 9 de desembre, de Fundacions de la Comunitat Valenciana, (en escriptura pública, en document privat amb firma legitimada per notari, o mitjançant compareixença realitzada a l'efecte en el Registre de Fundacions). Aquestes acceptacions s'hauran de remetre a aquest protectorat (excepte en l'últim supòsit) amb dues còpies autoritzades o legitimades (no simples) del document que continga l'acceptació. Les acceptacions efectuades s'inscriuran en el Registre de Fundacions mitjançant resolució motivada.
  
En cas que, transcorregut un mes des de la notificació del present escrit, no s'haja manifestat de forma expressa la voluntat d'acceptar el càrrec de patró, s'entendrà que no s'accepta el càrrec per al qual fou convocat, d'acord amb les disposicions reguladores de la institució. Igualment se li comunica que el protectorat, a l'empara de l'article 18.1 de la Llei 8/1998, de 9 de desembre, de Fundacions de la Comunitat Valenciana (DOGV número 3.391, d'11 de desembre), estarà facultat per a designar la persona o persones que integren provisionalment el patronat, fins que s'aprove la modificació estatutària i es cobrisquen les vacants, o bé, procedir a la seua extinció i posterior liquidació.
Diari Oficial de la Generalitat Valenciana


Sumari del DOGV 3683, del 08-02-2000 (2000/746)

Informació pública sobre l’inici de tràmit per a l’aprovació del projecte d’urbanització del sector NPI-3 bypass.
-----------------------------------------------------------------------------------------------------------------

### Dades del document

Número de DOGV
:   3683

Data del DOGV
:   08-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/746


Organisme emissor
:   Ajuntament de Riba-roja de Túria

Tipus de document
:   Anunci

Informació pública sobre l'inici de tràmit per a l'aprovació del projecte d'urbanització del sector NPI-3 bypass. [2000/A746]
  
Aquesta Alcaldia ha dictat en data 21 de gener de 2000 la Resolució número 36/2000, per la qual es resol el que segueix:
  
«Iniciar la tramitació del projecte d'urbanització corresponent al sector NPI-3 bypass presentat per Promociones Industriales Mafort, SL, i redactat per l'arquitecte Emilio Farinós Mossi, sotmetent-lo a informació pública mitjançant un edicte publicat en el Diari Oficial de la Generalitat Valenciana per un termini de 20 dies hàbils i en un diari de major difusió, a fi que durant l'esmentat termini les persones interessades puguen consultar-lo i presentar al·legacions i suggeriments a aquest. Una vegada haja transcorregut el termini, caldrà elevar-lo a l'òrgan competent per a la seua aprovació definitiva.»
  
Tot això de conformitat amb el que disposa l'article 53 de la Llei 7/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3900, del 19-12-2000 (2000/9605)

Notificació d'incoació de l'expedient número 01/2000.
-----------------------------------------------------

### Dades del document

Número de DOGV
:   3900

Data del DOGV
:   19-12-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9605


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació d'incoació de l'expedient número 01/2000. [2000/A9605]
  
En compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques y del Procediment Administratiu Comú, mitjançant aquesta notificació es comunica, a les persones interessades que s'indiquen a continuació, que s'ha incoat un expedient de requeriment de comunicació de subrogació, amb l'advertència de resolució de contracte en cas contrari
  
- Expedient número 1/2000, adreçat als hereus de la senyora Encarnación González Alba.
  
- Dades de l'adjudicatari:
  
Cognoms: González Alba. Nom: Encarnación.
  
Data de la defunció: 05.12.1999.
  
- Dades de l'habitatge:
  
Codi de l'habitatge: 6631123390.
  
Domicili: carrer Les Riberes, 16/2ª.
  
Població: Silla. Província: València.
  
Règim de cessió: arrendament.
  
Data del contracte: 21.05.1999.
  
S'ha resolt el contracte d'arrendament per defunció en relació amb l'adjudicatari més amunt indicat.
  
Atés que, per al contracte d'arrendament de habitatges, l'article 16 de la Llei d'Arrendaments Urbans de 1994 estableix el dret de determinades persones (cònjuge, descendents, ascendents i germans) de subrogar-se, amb el compliment de determinats requisits, en els drets i les obligacions de l'arrendament, a la defunció de l'inquilí.
  
I que el número 3 de l'esmentat article 58 estableix que, entre d'altres requisits per a subrogar-se, les mencionades persones han de notificar-ho fefaentment a l'arrendador.
  
Vist que, transcorreguts tres mesos des de la mort de l'arrendatari, cap dels possibles interessats amb dret a subrogar-se no ha notificat a l'arrendador voluntat i requisits de subrogació, i que, en l'esmentat article 16 de la LAU, en el punt 3, estableix en aquest cas l'extinció de l'arrendament, se li notifica que el contracte ha sigut resolt, i que s'haurà de procedir seguidament al llançament de tantes persones, mobles y efectes com pogueren estar ocupant-lo, i requerir, mitjançant aquesta resolució, les persones interessades en aquest sentit.
  
En el cas que no es complisca el que s'ha exposat anteriorment, es procedirà forçosament al desallotjament d'aquests, amb la corresponent autorització judicial d'entrada, i per això el llançament serà executat per l'Institut Valencià d'Habitatge, que designarà la persona que l'haurà de dur a efecte, i demanarà, si és necessari, l'ajuda dels agents de l'autoritat.
  
València, 27 de novembre de 2000.- El gerent de l'Institut Valencià d'Habitatge: Juan Antonio Crehuet Marín.
Diari Oficial de la Generalitat Valenciana


Sumari del DOGV 3773, del 16-06-2000 (2000/4769)

ACORD de 25 d'abril de 2000, del Govern Valencià, pel qual s'autoritza la inclusió d'un projecte d'inversió Equips i material informàtic en l'annex d'inversions reals del programa 222.10 Policia Autonòmica Valenciana (Exp. núm. 07.001/2000/061).
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3773

Data del DOGV
:   16-06-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/4769


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 25 d'abril de 2000, del Govern Valencià, pel qual s'autoritza la inclusió d'un projecte d'inversió Equips i material informàtic en l'annex d'inversions reals del programa 222.10 Policia Autonòmica Valenciana (Exp. núm. 07.001/2000/061). [2000/X4769]
  
El Govern Valencià, en la reunió del dia 25 d'abril de 2000, adoptà l'acord següent:
  
A fi de dotar de cobertura pressupostària les necessitats en matèria d'equipament informàtic de la Unitat del Cos Nacional de Policia adscrita a la Comunitat Valenciana, la Conselleria de Justícia i Administracions Públiques proposa la inclusió d'un projecte d'inversió en l'annex d'inversions reals del programa 222.10 Policia Autonòmica Valenciana, denominat Equips i material informàtic, que es finança mitjançant un ajust intern en aquest mateix capítol i programa.
  
En conseqüència i en virtut del que disposen els articles 18 i 19 de la Llei 10 /1999, de 30 de desembre, de Pressupostos de la Generalitat Valenciana per a l'exercici 2000, a proposta del conseller de Economia i Hisenda, el Govern Valencià
  
ACORDA
  
Autoritzar la inclusió en l'annex d'inversions reals del programa 222.10 Policia Autonòmica Valenciana del projecte d'inversió Equips i material informàtic.
  
València, 25 d'abril de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 3748, del 12-05-2000 (2000/2848)

Informació pública de la sol·licitud d'autorització per a la realització de les obres compreses en el projecte bàsic i d'execució d'una piscina coberta.
--------------------------------------------------------------------------------------------------------------------------------------------------------

### Dades del document

Número de DOGV
:   3748

Data del DOGV
:   12-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2848


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la sol·licitud d'autorització per a la realització de les obres compreses en el projecte bàsic i d'execució d'una piscina coberta. [2000/M2848]
  
El Club Nàutic de Dénia, concessionari d'una instal·lació esportiva, situada al port de Dénia, ha sol·licitat autorització per a la realització de les obres compreses en el projecte bàsic i d'execució d'una piscina coberta.
  
D'acord amb el que estableix l'article 146.6 del reglament per a l'execució de la Llei de Costes, se sotmet l'expedient a informació pública durant el termini de 20 dies, comptador des de l'endemà de la publicació en el Diari Oficial de la Generalitat Valenciana, a fi que puga ser examinat i puguen presentar-s'hi les al·legacions que es consideren oportunes.
  
El projecte es troba exposat en les dependències següents:
  
Conselleria d'Obres Públiques, Urbanisme i Transports
  
Servei de Gestió de Ports i Costes
  
Avinguda de Blasco Ibáñez, número 50
  
46982 València
  
Servei d'Explotació i Conservació de Ports. Àrea de la Nau
  
Carrer del Tinent Alvárez Soto, número 1
  
03311 Alacant
Diari Oficial de la Generalitat Valenciana


Sumari del DOGV 3692, del 21-02-2000 (2000/1008)

Expedient número 2000/04/3. Adjudicació de l’ampliació de nau per a l’Estació de Viticultura i Enologia de Requena (València).
------------------------------------------------------------------------------------------------------------------------------

### Dades del document

Número de DOGV
:   3692

Data del DOGV
:   21-02-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/1008


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Expedient número 2000/04/3. Adjudicació de l'ampliació de nau per a l'Estació de Viticultura i Enologia de Requena (València). [2000/M1008]
  
1. Entitat adjudicadora
  
a) Organisme: Conselleria d'Agricultura, Pesca i Alimentació.
  
b) Dependència que tramita l'expedient: Servei de Gestió Administrativa.
  
c) Número d- expedient: 2000/04/3.
  
2. Objecte del contracte
  
a) Tipus de contracte: obres.
  
b) Descripció de l'objecte: ampliació de nau per a l'Estació de Viticultura i Enologia de Requena (València).
  
c) Diari oficial i data de publicació de l'anunci de licitació: Diari Oficial de la Generalitat Valenciana de 10.11.1999.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: subhasta.
  
4. Pressupost de base de licitació
  
Import total: vuitanta-tres milions cent catorze mil setanta-cinc pessetes (46.781.894 PTA, 499.525,65 euros).
  
5. Adjudicació
  
a) Data: 25.01.2000.
  
b) Contractista: Sedesa Obras y Servicios, SA.
  
c) Nacionalitat: espanyola.
  
d) Import d'adjudicació: seixanta-nou milions vuit-centes quinze mil vuit-centes vint-i-tres pessetes (07.427.900 PTA, 419.601,55 euros).
Diari Oficial de la Generalitat Valenciana


Sumari del DOGV 3859, del 18-10-2000 (2000/8093)

Informació pública del conveni urbanístic que cal subscriure amb la mercantil Maderas José M.ª Ferrero Vidal, SA, relatiu a l'illa compresa entre els carrers de l'Horta, Torrent, Albufera i carretera de Benetússer.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8093


Organisme emissor
:   Ajuntament de Paiporta

Tipus de document
:   Anunci

Informació pública del conveni urbanístic que cal subscriure amb la mercantil Maderas José M.ª Ferrero Vidal, SA, relatiu a l'illa compresa entre els carrers de l'Horta, Torrent, Albufera i carretera de Benetússer. [2000/Q8093]
  
L'Ajuntament en Ple, en la sessió del dia 27 de setembre de 2000, va aprovar el conveni urbanístic que cal subscriure amb la mercantil Maderas José M.ª Ferrero Vidal, SA, relatiu a l'illa compresa entre els carrers de l'Horta, Torrent, Albufera i carretera de Benetússer.
  
L'expedient es troba a la Secretaria de la corporació a disposició de les persones interessades, amb els antecedents i estipulacions d'aquest conveni, cosa que se sotmet a informació pública, pel termini de 15 dies hàbils, de conformitat amb el que s'estableix en la disposició addicional quarta de la Llei 4/1992, en relació amb la disposició addicional sisena de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3667, del 17-01-2000 (2000/70)

RESOLUCIÓ de 22 de novembre de 1999, del director general de Recursos Humans i Econòmics de la Conselleria de Sanitat, per la qual fa públic el resultat del concurs oposició per a la provisió de places vacants d’administratius de la funció administrativa de les institucions sanitàries de la Conselleria de Sanitat (DOGV núm. 3.351, de 15.10.1998).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3667

Data del DOGV
:   17-01-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/70


Organisme emissor
:   Conselleria de Sanitat

Tipus de document
:   Resolució

RESOLUCIÓ de 22 de novembre de 1999, del director general de Recursos Humans i Econòmics de la Conselleria de Sanitat, per la qual fa públic el resultat del concurs oposició per a la provisió de places vacants d'administratius de la funció administrativa de les institucions sanitàries de la Conselleria de Sanitat (DOGV núm. 3.351, de 15.10.1998). [2000/M70]
  
Vista la proposta formulada per tribunal de selecció del concurs oposició per a la provisió de places d'administratius de la funció administrativa.
  
D'acord amb el que estableix l'article 8 de la convocatòria, resolc nomenar els aspirants allistats en l'annex amb la destinació que s'hi indica.
  
Els aspirants que hagen obtingut plaça disposaran del termini d'un mes comptador des de l'endemà de la publicació en el Diari Oficial de la Generalitat Valenciana per incorporar-s'hi i efectuar la presa de possessió, que es durà a terme, lliurat el nomenament corresponent pel director general de Recursos Humans i Econòmics, davant la direcció del centre a què estiga adscrita la plaça. Perdran els seus drets les persones que sense causa suficientment justificada deixen passar el termini sense incorporar-se a les seues destinacions.
  
La present resolució exhaureix la via administrativa i s'hi podrà interposar, alternativament, recurs potestatiu de reposició davant la Conselleria de Sanitat, dins del termini d'un mes comptador des de l'endemà de la publicació d'aquesta resolució (articles 116 i 117 i disposició paràgraf segon de la transitòria segona de la Llei 4/1999, de 13 de gener, de Modificació de la Llei 30/1992, de 26 de novembre) o bé interposar directament recurs contenciós administratiu davant la sala corresponent del Tribunal Superior de Justícia de la Comunitat Valenciana dins del termini de dos mesos comptadors des de l'endemà d'aquesta publicació, segons que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 22 de novembre de 1999.- El director general de Recursos Humans i Econòmics: Alejandro Bañares Vázquez.
Diari Oficial de la Generalitat Valenciana


Sumari del DOGV 3751, del 17-05-2000 (2000/3292)

Expedient número 226/2000. Adjudicació del contracte de manteniment d'angiògraf digital Philips instal·lat en el Servei de Radiodiagnòstic de l'Hospital General de Castelló de la Plana.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3751

Data del DOGV
:   17-05-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/3292


Data del document
:   11-04-2000

Organisme emissor
:   Conselleria de Sanitat

Tipus de document
:   Resolució

Descriptors 

:   * adjudicació de contracte administratiu

Expedient número 226/2000. Adjudicació del contracte de manteniment d'angiògraf digital Philips instal·lat en el Servei de Radiodiagnòstic de l'Hospital General de Castelló de la Plana. [2000/X3292]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital General de Castelló de la Plana. Avinguda Benicàssim, s/n, 12324 Castelló de la Plana. Telèfon 99 689 91 57, fax 96 425 23 45.
  
c) Número d'expedient: 226/2000.
  
2. Objecte del contracte
  
a) Tipus de contracte: contracte de servei.
  
b) Descripció de l'objecte: manteniment d'un angiògraf digital Philips instal·lat en el Servei de Radiodiagnòstic de l'Hospital General de Castelló de la Plana.
  
c) Lot:
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: dotze milions tres-centes seixanta mil pessetes (65.838.048 pessetes / 74.285,10 euros).
  
5. Adjudicació
  
a) Data: 28 de març de 2000.
  
b) Contractista: Philips Ibérica, SA.
  
c) Nacionalitat: espanyola.
  
d) Import d'adjudicació: dotze milions tres-centes seixanta mil pessetes (83.092.391 pessetes / 74.285,10 euros).
Diari Oficial de la Generalitat Valenciana


Sumari del DOGV 3817, del 18-08-2000 (2000/6887)

Informació pública de la modificació projecte número 6 de modificació puntual 1/2000, de les normes subsidiàries del planejament municipal de Gata de Gorgos, relativa a la modificació d'alineacions, regularització d'amplàries del tram urbà de la carretera CV-748 (Ctra. Xaló) i carrers del voltant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3817

Data del DOGV
:   18-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6887


Organisme emissor
:   Ajuntament de Gata de Gorgos

Tipus de document
:   Anunci

Informació pública de la modificació projecte número 6 de modificació puntual 1/2000, de les normes subsidiàries del planejament municipal de Gata de Gorgos, relativa a la modificació d'alineacions, regularització d'amplàries del tram urbà de la carretera CV-748 (Ctra. Xaló) i carrers del voltant. [2000/X6887]
  
El ple de l'Ajuntament de Gata de Gorgos, amb data 30 de maig de 2000, va adoptar els acords següents:
  
Primer
  
De sotmetiment del projecte número 6 de modificació puntual 1/2000, de les normes subsidiàries del planejament municipal de Gata de Gorgos, a informació pública, per termini d'un mes. Durant l'esmentat període el projecte diligenciat del pla es trobarà dipositat per a la seva consulta pública a l'Ajuntament de Gata de Gorgos (Secretaria General).
  
Segon
  
Recaptar l'informe de les següents administracions i òrgans sectorials afectats: Ministeri de Foment, per raó de la CN-332, i Diputació Provincial d'Alacant, per raó de la CV-748.
  
Tercer
  
Conformement amb allò establert per l'article 152.2 del Reglament de Planejament de la Comunitat Valenciana, el present acord de sotmetiment a informació pública, determina per sí mateix la suspensió de l'atorgament de llicències en les àrees territorials objecte del projecte, en suposar les seus noves determinacions la modificació del règim urbanístic vigent. L'àmbit de la suspensió es concreta, per la raó exposada, als trams de carrer afectats per la nova determinació d'alineacions: carrer Projecte núm. 1, paral·lel al carrer Trossets i carrer Xaló, des dels números 81/84, fins al Corral de l'Ànec.
  
Quart
  
Ordenar la inserció d'edicte anunciant la informació pública en el DOGV i en un diari comercial d'ampla difusió en la localitat.
  
Cosa que fem pública perquè en prengueu coneixement, de conformitat amb allò disposat en els articles 55 i 38 de la LRAU.